གཉིསགཙོ་རྐང་ནུས་པ་འདོན་སྤེལ་བྱས་ནས་གྲོས་གཞིའི་སྤུས་ཚད་མཐོ་རུ་བཏང་བ།གྲོས་གཞིའི་སྤུས་ཚད་ནི་གྲོས་གཞིའི་ལས་དོན་གྱི་སྲོག་རྩ་ལྟ་བུ་ཡིན་ཞིང་།གྲོས་གཞིའི་སྤུས་ཚད་ཀྱིས་གྲོས་གཞི་དེ་གའི་རིན་ཐང་གཏན་འཁེལ་བྱེད་ཀྱི་ཡོད་ལ་སྲིད་གྲོས་ཀྱིས་སྲིད་ཞུགས་སྲིད་གླེང་བྱེད་པའི་ནུས་པ་དང་ཆུ་ཚད་ཀྱང་མངོན་པར་བྱེད་ཀྱི་ཡོད་སྟབས་ངེས་པར་དུ་སྤུས་ཚད་ཐོག་ནས་གོང་འཕེལ་ཡོང་ཐབས་བྱེད་པའི་ཚན་རིག་གི་ཁྲིད་སྟོན་བྱེད་རྒྱུ་མཐའ་འཁྱོངས་བྱས་ཏེ།གྲོས་གཞིའི་ཁ་གྲངས་དང་སྤུས་ཚད་དབར་གྱི་འབྲེལ་བ་ཐག་གཅོད་ཡག་པོ་བྱས་ཁར།ཐོག་མཐའ་བར་གསུམ་དུ་གྲོས་གཞིའི་སྤུས་ཚད་ལེགས་སུ་གཏོང་རྒྱུ་དེ་གྲོས་གཞིའི་ལས་དོན་གྱི་གཞི་འཛིན་སར་བརྩི་རྒྱུ་མཐའ་འཁྱོངས་བྱེད་དགོས་ཀྱི་ཡོད་པས།ལོ་ལྔའི་རིང་།རྒྱུན་ལས་ཨུ་ལྷན་གྱིས་ཨུ་ཡོན་གྱི་གྲོས་གཞིའི་ལས་དོན་གྱི་གཙོ་རྐང་ནུས་པ་འདོན་སྤེལ་གང་ལེགས་བྱས་ཏེ།ཚོགས་འདུ་དང་བརྟག་ཞིབ་སོགས་འགན་སྒྲུབ་བྱེད་སྒོའི་གོ་སྐབས་དང་བསྟུན་ནས་ཨུ་ཡོན་ལ་གྲོས་གཞིའི་ལས་དོན་སྤེལ་ཚུལ་དྲིལ་བསྒྲགས་བྱས་ཐོགརྒྱ་ཆེའི་ཨུ་ཡོན་དང་སྲིད་གྲོས་ཀྱི་ཐེ་ཞུགས་ཚན་པ་ཁག་གིས་གྲོས་གཞིར་བརྟེན་ནས་འགན་འཁྲི་ཧུར་ཐག་བསྒྲུབ་རྒྱུར་སྐུལ་ཁྲིད་བྱས་ཡོད།རྒྱུན་ལས་ཨུ་ཡོན་ཚོགས་འདུ་དང་།གྲོས་མོལ་བྱེད་པའི་བཞུགས་མོལ་ཚོགས་འདུ།རིགས་ཁོངས་ཨུ་ཡོན་གྱི་སློབ་སྦྱོང་ཚོགས་འདུ།ཆེད་དོན་ཟུར་ཁྲིད་དང་འཆད་ཁྲིད་སོགས་ཀྱི་རྣམ་པའི་ཐོག་ནས་ལྗོངས་ཏང་ཨུད་དང་སྲིད་གཞུང་གི་དབུ་ཁྲིད་དང་།ལྗོངས་ཐད་གཏོགས་འབྲེལ་ཡོད་སྡེ་ཚན་གྱི་འགན་འཁུར་མི་སྣ་གདན་ཞུས་ཀྱིས་དཔལ་འབྱོར་དང་སྤྱི་ཚོགས་གོང་འཕེལ་གྱི་གནས་ཚུལ་ངོ་སྤྲོད་བྱས་པས་ཨུ་ཡོན་གྱི་གནས་ཚུལ་དང་སྲིད་དོན་ཤེས་རྟོགས་དང་།གྲོས་མོལ་སྲིད་གླེང་།རིན་ཐང་ཆེ་བའི་གྲོས་གཞི་འདོན་རྒྱུར་ཆ་རྐྱེན་བསྐྲུན་ཡོད།ཨུ་ཡོན་ལ་ཡོངས་བསྒྲགས་ཡི་གེ་དང་།གྲོས་གཞིའི་ངེས་བྱ།གྲོས་གཞིའི་བརྗོད་དོན་གདམ་རྒྱུའི་དཔྱད་གཞི།གྲོས་གཞི་བསྡུ་རུབ་ཀྱི་བརྡ་ཐོ་གཏོང་རྒྱུ་སོགས་རྒྱུན་འཁྱོངས་བྱས་ཏེ།གྲོས་གཞིའི་བརྗོད་དོན་འདེམས་པ་དང་།བརྟག་དཔྱད་ཞིབ་འཇུག་བྱེད་པ།གྲོས་གཞི་འདོན་པ་སོགས་ཀྱི་ཐད་ལ་གྲོས་མོལ་འབྲེལ་མཐུད་བྱས་ཡོད།སྤུས་ཚད་ཅུང་ཡག་པ་དང་གཉེར་སྒྲུབ་ཀྱི་ཕན་འབྲས་ཡག་ཙམ་ཡོད་པའི་གྲོས་གཞི་བདམས་ནསགྲོས་གཞི་གཉེར་སྒྲུབ་བྱས་ཚུལ་བདམས་སྒྲིགནང་བཀོད་དེ་པར་འགྲེམས་བྱས་པར་བརྟེན་དཔེ་སྟོན་སྣེ་ཁྲིད་ཀྱི་ནུས་པ་འདོན་ཐུབ་ཡོད།ཞིབ་བཤེར་དང་གྲོས་ཁོངས་སུ་འཇུག་རྒྱུའི་འགག་སྒོ་ནན་པོར་བསྲུངས་ཏེཞིབ་བཤེར་བཞིའིལམ་ལུགས་ལག་བསྟར་བྱེད་རྒྱུ་རྒྱུན་འཁྱོངས་བྱས་པས་གྲོས་གཞིར་ཞིབ་བཤེར་བྱེད་རྒྱུ་སྔར་བས་ཞིབ་ཚགས་པ་དང་།ནན་པོ།ཚད་ལྡན་བཅས་བྱུང་ཡོད།གྲོས་གཞིའི་ལས་དོན་ལ་བརྟག་དཔྱད་ཞིབ་འཇུག་བྱེད་ཤུགས་ཆེ་རུ་གཏོང་བ་དང་།གྲོས་གཞིའི་སྤུས་ཚད་མཐོ་རུ་གཏོང་རྒྱུར་དམིགས་པ།གཞི་རིམ་དུ་ཟབ་འཇུག་བྱས་ནས་བརྟག་ཞིབ་བྱེད་པ།ལས་ཀའི་ཉམས་མྱོང་ཕྱོགས་བསྡོམས་དང་ཉམས་ལེན་བྱེད་པ།ལྷག་བསྡད་པའི་གནད་དོན་བཙལ་འཚོལ་བྱེད་པ་བཅས་ཀྱི་ཐོག་ནས་གྲོས་འགོ་བཏོན་ཡོད།